Donald Trump: În America mor ANUAL până la 70.000 de oameni din cauza gripei comune și nimic nu e închis! Acum avem 22 de morți de Coronavirus și e panică. Gândiți-vă la asta!
La nivel global, mor în fiecare an de gripa comună între 300.000 și 600.000 de oameni, conform studiilor de specialitate (informația o găsiți chiar și pe Wikipedia unde se vorbește de 250.000 – 500.000 de morți/anual). Asta înseamnă că cei infectați de virusul gripal sunt de ordinul a 50-100 de milioane, anual, iar dintre aceștia, 3-5 milioane sunt îmbolnăviri severe care necesită spitalizare. Cu toate acestea, granițele nu se închid, lumea își vede de treaba ei.

Astăzi, cu 120.000 de îmbolnăviri ale gripei Covid-9 la nivel global și 15-20.000 de spitalizări, toată planeta este în disperare, de zici că a venit Apocalipsa, iar sistemul medical pretinde că intră în colaps. Țările își închid granițele, economiile cad în cap, la orizont întrezărindu-se o criză economică cum nu a mai fost de mult. Mulți își vor pierde afacerile sau economiile, dar cei care câștigă întotdeauna se vor îmbogăți și mai mult.

Nu contest faptul că Covid-9 poate să fie o gripă mai agresivă decât altele (Conform celui mai nou studiu chinez, coronavirusul se transmite la o distanţă de 4,5 metri de persoana infectată, supravieţuieşte cel puţin 30 de minute în aer după ce „sursa” infecţiei nu mai este prezentă şi rezistă circa trei-patru zile pe diferite suprafeţe, la temperaturi de până la 36,5 grade celsius)), dar cred că sunt interese mari în spatele panicii care se întreține…

În acest context, Donald Trump, președintele SUA, reclamă Fake News-ul și acuză presa progresistă că este cea care crează psihoza globală, pentru a satisface anumite interese de ordin politic și economic, cu impact global.

Iată ce a scris acesta pe Twitter pe 9 martie: „Deci, anul trecut, 37.000 americani au murit din cauza gripei comune. În fiecare an mor între 27.000 și 70.000 de decese (în SUA -n.m.). Nimic nu s-a închis, viața și economia au mers mai departe. În acest moment, sunt confirmate 546 de cazuri de coronavirus, cu 22 de decese. Gândiți-vă la asta! Presa Fake News și partenerul lor, Partidul Democrat, fac totul pentru a inflama situația CoronaVirus, cu mult peste ceea ce ar fi justificat de realitate.”

Acum, în SUA, sunt în jur de 800 de cazuri de îmbolnăviri cu Coronavirus, iar populația este panicată, precum în celelalte țări. Mai departe faceți voi scenariul și trageți o concluzie…
[('Minimizarea impactului COVID-19', 209), ('Știre reală', 584), ('Criticarea restricțiilor', 240), ('Acuzații de autoritarism și distopie', 344), ('Geo-politică', 347), ('Satiră', 300), ('Criticarea actorilor naționali și internaționali', 49), ('Narațiuni legate de sănătate', 192), ('Teorii ale conspirației', 155), ('Narațiuni legate de vaccinare', 67)]